92 Werner Söderhjelm. 



jointes mains fait sa prière a dieu Bacus qu'il lui volsist secourir et comme son obeyssant lui par- 

 donnast son avaricieux mesfait et son tresriche dommaige qu'il lui avoit requis. Adont le dieu 

 Bacus fut débonnaire et s'aparut a luy. Si le reprint de son avarice, disant qu'elle ne affiert point a 

 homme qui le voeulle loyamment servir. Mais pour ce qu'il estoit de s'amittié il luy pardonoit et si 

 commanda qu'il s'allast prestement baignier au fleuve de Pactolus, alors ü seroit gary. Et ainsi le 

 fist. Mais l'eaue qui le touchoit et de lui descourroit estoit toute par grancaux d'or que a la clarté 

 du soleü il veoit escourre ça et la par tout ce fleuve. Lors s'appensa que revenu qu'il fust, il feroit 

 ce tresgrant fleuve par sept coui's de son royaume se partir, adfin de pouoir trouver ces grains 

 et estenchelles d'or, et ainsi le fist, dont tout son autre grant trésor y despcndist. Et pour ce 

 demoui'a trespovres et malheureux. Et quant il eust ce fait, print pour son plus brief chemin 

 a passer dessus le monlt de Thimolus et la trouva Pain, le dieu des bestes, qui jouoit d'un 

 challemel de rosel aux nymphes des montaignes, que nous disons fées, lesquelles Ysodores les 

 appelles Orcades ou VIII'' livre. Et quant ilz s'entervirrent, la joye fut moult grant, content 

 les ungs aus aultres de leurs fais et aventures, lors Pain, qui jouoit de son chalemel, se 

 prinst a venter qu'il en jouoit assez mieulx et plus mélodieusement que AppoUo, le dieu de 

 sapience, ne faisoit de sa harpe. Sur lesquelles parolles Appollo survint et la chose emprise fut 

 Midas esleu juge pour les deux dieux. Lors commença Pan, qui escommis avoit Appollo, et joua de 

 son chalemel tout le mieulx que il pot, et quant il ot assez joué, Appollo joua de sa harpe si tres- 

 doulcement que tout le saint mont de Thimolus et toute la compaignie juga pour lui. Mais Midas, 

 auquel la sentence commise estoit, juga que Pan estoit le mieuLx jouant et que la mellodie du challemel 

 estoit assez plus plaisant que celle de la harpe. Alors Appollo, qui aperchust ceste tresrusticque et 

 bestiale sentence de Midas, comme rusticquo et bestealle le condempna toute sa vie a porter oreilles 

 d'asne, et ainsi fust. Et quant Midas aperceust qu'il avoit oreilles d'asne, fut moult esbay et dolent, 

 mais aultre remède n'y peust faire. Mais pour plus honnestement couvrir sa honte, fist encontinent 

 faire i\ng thiare qu'il porta sur son chief. qu'est une mittre longue et ronde, dont les pappes sont 

 couronnez, sy mucha dedens ses oreilles et, car il estoit roy, ne lui convenoit descouvrir, mais le soir 

 pour luy couchier sa retraist en une garderobe, et lors a son barbier sur sa vie deffendist que a nul 

 le descouvrist. Alors hosta son thiayre et ses grandes oreilles descouvrist. Et quant le barbier vist 

 ceste mer^'eilles, que pour riens ne descouvrist, mais de l'angoisse qu'il avoit saillist hors de la 

 porte. Lors aux champs tout soeul saillit, une fossette fist en terre, puis se baissa et par 

 m fois en la fossette dist: Terre, tenir plus ne me puis que je ne die, et a nul aultre 

 descouvrir je ne puis, que monseigneur le roy Midas ait nouvellement oreilles d'asne. Et puis 

 raemply la fossette de terre, ainsi que paravant estoit. Sy advint que de ceste fossette nasqui 

 rouseaulx, et quant Uz furent grans et que par le vent les uns aux aultres se freoyent, le son 

 et noise que les roseaulx faisoient estoit que Midas le roy avoit oreules d'asne, tant que la nouvelle 

 ala par tout. Laquelle fable ou fiction de Ovide est toute plaine de mistere, qui segneffie aultre chose 

 qu'elle ne dit, mais je n'en voeul parler se moult pau, fors que par ceste narracion si poeust om assez 

 comprendre que Midas fust gloux et y\Tongnes, dont le dieu fist jadis assez demonstranche. Item 

 qu'il fut merveilleusement convoiteux, tant que poeult dire qu'il en perdist la vie. Item qu'il fut 

 rude et de bestial entendement, quant il juga que Pan, le dieu des bestes, par qui est entendu nostre 

 sensualité, jouoyt mieulx et plus mélodieusement du challemel que Appollo, le dieu de sapience, ne 

 faisoit de sa harpe. Car ad ce il mettoit le sens avant que la raison et entendement. Et pour ce 

 comme asne il devoit avoir oreilles d'asne. Item ce qu'il les couvrist do son thyaire signiffie que les 

 grans seigneurs poeuent couvrir aulcunement leurs visces par leui'S grandeurs et richesses mieulx que 

 les aultres ne font. Nonobstant que Jouvenal die que homme riche ne poeut riens faire do secret, 

 car se aulcunesfois les serviteui-s s'en taisent, si le diront les bestes, et quant le seigneur par aulcune 

 deshonneste faiçon se mesfait, soeul ne le poeust fere. Dont par ainsi offend dieu premièrement et 

 puis fait de son serf son seigneur, adfin qu'il ne l'acuse, et pour ce dist U un pau apres la fin de son 

 tiers livre: Tu seigneur dois vivre justement pour pluiseurs causes, especiaUement pour ce que tu 



T. XXXTTI 



